. Majalisar Ɗinkin Duniya dai tsari ne wanda kasashen duniya suka amince da kerawa domin magance rikice rikice da yake bayan yakin duniya na Biyu (2). An kafa ta ne a shekara ta 1945 domin samar da kwanciyar hakkali a cikin duniya baki daya. Kuma ta kumshi kusan dukkanin kasashen duniya, banda kasashe biyu; palestinu da Saint-siege. Muhimmin Jawabin da Majalisar ɗinkin duniya ta bayyana game da Hakkokin Yan-adam a shekara ta 1948. Koda yake kafin kafuwan Majalisar ta Ɗinkin Duniya akwai wasu ƙungiyoyi da aka kafa domin haɗin kai da cigaban ƙasashen na duniya, irin su ƙungiyar ma'aikatan sadarwa ta ƙasa da ƙasa a shekara ta 1865 da kuma ƙungiyar ma'aikatan gidajen wasiƙu a shekara ta 1874. Wa'yanda daga bisani suka rikiɗe zuwa hukumomin Majalisar ta Ɗinkin Duniya bayan da aka kafa ta. Taron farko da aka gudanar a ƙarƙashin lemar Majalisar Ɗinkin Duniya itace wanda aka gudanar a birnin Hague. Wannan taro dai shine yakai ga kafa kotun duniya dake birnin na Hague a ƙasar Holland a shekara ta 1902. A shekara ta 1945 ne ƙasashen duniya 50 suka gudanar da taro a Jihar San Francisco na Amurika domin ƙaddamar da dokoki ko jadawalin aiyukan ta Majalisar Ɗinkin Duniya.